
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 2158 


15 Δεκεμβρίου 1999 


ΑΠΟΦΑΣΕΙ Σ 

Αριθ. ΑΙα/9138 

Καθορισμός του τρόπου οργάνωσης και λειτουργίας 
της Επιστημονικής Επιτροπής, τις υποχρεώσεις και 
τα καθήκοντα των μελών αυτής, τον τρόπο εκλογής 
και ανάκλησης των Διευθυντών των Τομέων της Ια¬ 
τρικής Υπηρεσίας των Νοσ/μείων και των αρμοδιο¬ 
τήτων του Δ/ντή της Ιατρικής Υπηρεσίας των Νοσο¬ 
κομείων. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 4 του άρθρου 11 και της παρ. 4 
του άρθρου 12 του Ν. 1397/83 «Εθνικό Σύστημα Υγείας» 
(ΦΕΚ143/Α783). 

2. Τις διατάξεις της παρ. 7 του άρθρου 8 του Ν. 2194/ 
1994 (ΦΕΚ 34/Α716.3.94) «Αποκατάσταση του. Εθνικού 
Συστήματος Υγείας και άλλες διατάξεις». 

3. Τις διατάξεις του Ν. 2519/97 (ΦΕΚ 165/Α797). 

4. Τις διατάξεις της παρ. 2 του άρθρου 1 του Ν. 2469/97 
(ΦΕΚ 38/Α797) και το γεγονός ότι από τις διατάξεις της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού. 

5. Τις αριθ. 4/147ης Ολ/11.3.99 και 7/150ης Ολ 16.7.99 
αποφάσεις του ΚΕΣΥ, και 

6. Την αριθ. Αία/οικ. 10511/26.8.1998 (ΦΕΚ 993/Β'), 
αποφασίζουμε: 

Καθορίζουμε τον τρόπο οργάνωσης και λειτουργίας 
της Επιστημονικής Επιτροπής, τις υποχρεώσεις και τα 
καθήκοντα των μελών αυτής, τον τρόπο εκλογής και 
ανάκλησης των Δ/ντών των Τομέων της Ιατρικής Υπηρε¬ 
σίας των Νοσοκομείων και τις αρμοδιότητες του Δ/ντή 
της Ιατρικής Υπηρεσίας των Νοσοκομείων ως ακολού¬ 
θως: 

Άρθρο Πρώτο 

Η Επιλογή του Δ/ντή της Ιατρικής Υπηρεσίας γίνεται 
σύμφωνα με την παρ. 2 του άρθρου 18 του Ν. 2519/97 
(ΦΕΚ 165/Α797), όπως τροποποιήθηκε και συμπληρώθη¬ 
κε με τις διατάξεις της παρ 8 του άρθρου 28 του 
Ν.2646/98 (ΦΕΚ 236^. Σε περίπτωση που δεν υπάρ¬ 
χουν υποψήφιοι τότε το Δ.Σ. διορίζει έναν από τους 
Δ/ντές που πληρεί τα προβλεπόμενα από τις παραπάνω 
διατάξεις προσόντα. 


Άρθρο Δεύτερο 

Αρμοδιότητες Δ/ντή Ιατρικής Υπηρεσίας. 

Ο Δ/ντής της Ιατρικής Υπηρεσίας προΐσταται της Ιατρι¬ 
κής Υπηρεσίας και ασκεί όλες τις αρμοδιότητες που 
απορρέουν από την ιεραρχική του θέση. Ο Δ/ντής της 
Ιατρικής Υπηρεσίας έχει ως κύριο έργο την παρακολού¬ 
θηση της εύρυθμης λειτουργίας της Ιατρικής Υπηρεσίας 
καθώς και τον συντονισμό των τομέων και των τμημάτων 
αυτής, λαμβάνει όλα τα απαραίτητα μέτρα για το σκοπό 
αυτό. Ειδικότερα: 

1. Έχει την συνολική ευθύνη για την εύρυθμη λειτουρ¬ 
γία του ΤΕΠ, των εισαγομένων χρόνιων περιστατικών και 
των ιατρείων χρόνιων περιστατικών και ρυθμίζει τον όγκο 
των διακινούμενων ασθενών ανάλογα προς τη δυναμικό¬ 
τητα του Νοσοκομείου με απόλυτη προτεραιότητα για την 
εξυπηρέτηση του επείγοντος. Προς τούτο μεριμνά με 
βάση τη μέση ημερήσια ροή των περιστατικών να δια¬ 
σφαλίζει τον απαραίτητο αριθμό κενών κλινών για νοση¬ 
λεία των επειγόντων, ελέγχοντας τον αριθμό των εισαγω¬ 
γών των χρονίων περιστατικών με την υποχρεωτική προ- 
συπογραφή με τον Δ/ντή του οικείου τμήματος των 
εισιτηρίων εισαγωγής. 

2. Με ευθύνη του, του προέδρου του ΔΣ και του υπεύ¬ 
θυνου του ΤΕΠ γίνεται η κατανομή των κρεβατιών μεταξύ 
των επειγόντων και των χρονίων περιστατικών ώστε να 
εξασφαλίζεται τόσο η δυνατότητα εισαγωγής των επειγό¬ 
ντων περιστατικών όσο και των ευρισκομένων σε αναμο¬ 
νή νοσηλείας χρόνιων περιστατικών. 

3. Εισηγείται στο Δ.Σ. του Νοσ/μείου το Πρόγραμμα και 
το ωράριο λειτουργίας των Τακτικών Εξωτερικών Ια¬ 
τρείων ύστερα από γνώμη των Διευθυντών των Τομέων 
και συνεννόηση με τα συνεργαζόμενα στο πλαίσιο του 
συγκροτήματος Νοσ/μεία και Κ.Υ. του Νοσ/μείου. 

4. Εισηγείται το πρόγραμμα κάλυψης των αναγκών των 
Κέντρων Υγείας και των Περιφερειακών Ιατρείων τους σε 
Ιατρικό Προσωπικό των περιπτώσεων β' και της παρα¬ 
γράφου 1 του άρθρου 18του Ν. 1397/83. 

5. Εισηγείται τα προγράμματα ενεργού εφημερίας και 
ετοιμότητας. 

6. Εισηγείται στο Δ. Σ. την χορήγηση οποιοσδήποτε 
μορφής άδειας που αφορά το προσωπικό της ιατρικής 
υπηρεσίας. 

7. Συντονίζει και ελέγχει την εκπαίδευση των γιατρών και 
άλλων επιστημόνων της Ιατρικής υπηρεσίας και συνυπο- 





27056 


ΕΦΗΜΕΡΙΣΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 


γράφει με τον αρμόδιο Δ/ντή το πιοτοποιητικό άσκησης 
και απόδοσης τους για λήψη ειδικότητας ή εξειδίκευσης. 
Συνεργάζεται με τα τριτοβάθμια και τα άλλα Νοσ/μεία για 
το συντονισμό των εκπαιδευτικών προγραμμάτων των. 

8.0 Δ/ντής της Ιατρικής Υπηρεσίας είναι υπεύθυνος για 
την υλοποίηση των εκπαιδευτικών προγραμμάτων για ει¬ 
δικευόμενους και ειδικευμένους, όπως έχουν εγκριθεί α¬ 
πό την επιστημονική επιτροπή. 

9. Μεριμνά για την εφαρμογή του εκπαιδευτικού προ¬ 
γράμματος. 

10. Συγκεντρώνει και συντονίζει τα προγράμματα λει¬ 
τουργίας των τομέων και εισηγείται σχετικά στο Δ.Σ. 

11. Εισηγείται στο Δ.Σ. το πρόγραμμα επισκεπτηρίου 
νοσηλευομένων. 

12. Εκφράζει γνώμη στο Δ.Σ. για διάθεση γιατρών σε 
Νοσ/μεία που συνδέονται λειτουργικά στα πλαίσια του 
Νομού, του συγκροτήματος ή της Περιφέρειας και συ¬ 
νεργάζεται με τους ΔΜές της ιατρικής υπηρεσίας των 
Νοσοκομείων αυτών για την εύρυθμη λειτουργία τους 
στα πλαίσια του συγκροτήματος ή της περιφέρειας. 

13. Εκφράζει γνώμη στο Δ.Σ. για την κατανομή των για¬ 
τρών μεταξύ των Τμημάτων, εργαστηρίων και μονάδψν 
καθώς και για τις ανάγκες της Ιατρικής υπηρεσίας σε λοι¬ 
πό προσωπικό (νοσηλευτικό, διοικητικό). 

14. Συντονίζει, ελέγχει και εποπτεύει τις δραστηριότη¬ 
τες των τμημάτων και μονάδων της Ιατρικής Υπηρεσίας 
που δεν ανήκουν σε τομέα. 

15. Είναι υπεύθυνος για την τήρηση του πρωτοκόλλου 
της Ιατρικής Υπηρεσίας και των ατομικών φακέλων με τις 
ετήσιες εκθέσεις αξιολόγησης των Δ/ντών Τομέων. 

16. Επιλαμβάνεται όλων των θεμάτων δυσλειτουργίας 
της ιατρικής υπηρεσίας που προκύπτουν και δίνει τις α¬ 
παραίτητες λύσεις μέσα στα πλαίσια της ιατρικής δεο¬ 
ντολογίας και προς το συμφέρον του ασθενούς. 

17. Συντάσσει και υποβάλλει στο Δ.Σ μετά από μελέτη 
των αιτήσεων των Δ/ντών των Τομέων και γνώμη της Ε.Ε.: 
α) Τον ετήσιο προγραμματισμό αγοράς επιστημονικού ε¬ 
ξοπλισμού. β) Το πενταετές πρόγραμμα ανάπτυξης του 
Νοσοκομείου, και γ) κάθε έκτακτη αγορά. 

18. Συνεργάζεται με την Διευθύνουσα της Νοσηλευτι¬ 
κής Υπηρεσίας και τον Δ/ντή της Διοικητικής Υπηρεσίας 
και εισηγούνται μέτρα για την αποδοτικότερη λειτουργία 
του Νοσοκομείου. 

19. Ο Δ/ντής της Ιατρικής Υπηρεσίας ασκεί και όλες 
εκείνες τις αρμοδιότητες που προβλέπονται από τις δια¬ 
τάξεις του Ν.2519/97 και δεν κατονομάζονται με την πα¬ 
ρούσα. 

20. Ο Δ/ντής Ιατρικής Υπηρεσίας δεν μπορεί να ασκεί 
παράλληλα τα καθήκοντα Προέδρου της Ε.Ε. ή εκπρο¬ 
σώπου των Ιατρών στο Δ.Σ. ή Δ/ντή του τομέα. Συνεπώς, 
εφόσον συμπέσει τέτοια περίπτωση θα πρέπει ο γιατρός 
να επιλέξει ποιο αξίωμα θέλει να διατηρήσει. Η παραίτη¬ 
ση υποβάλλεται μετά την επιλογή του ως Δ/ντή της Ιατρι¬ 
κής υπηρεσίας ή άλλου αξιώματος. 

Άρθρο Τρίτο 
Μέλη της Ε.Ε. 

1. Η Ε. Ε. αποτελείται, σύμφωνα με τις διατάξεις της πα¬ 
ραγράφου 1 του άρθρου 12 του Ν. 1397/1983, από πέντε 
(5) μέλη γιατρούς ή άλλους επιστήμονες της Ιατρικής 
Υπηρεσίας του Νοσοκομείου και συγκεκριμένα: δύο (2) 
Διευθυντές, έναν (1) Επιμελητή Α', έναν (1) Επιμελητή Β' 
και έναν (1) ειδικευόμενο. 


2. Για τα μέλη του Δ.Ε.Π. που πλαισιώνουν τις Πανεπι¬ 
στημιακές Κλινικές, εργαστήρια και μονάδες που είναι 
εγκατεστημένες στο Νοσοκομείο και για τους άλλους μη 
γιατρούς επιστήμονες της Ιατρικής Υπηρεσίας, η ανπ- 
στοίχηση στους παραπάνω βαθμούς για τη συγκρότηση 
της Ε.Ε και μόνον νοείται ως εξής: 

α) ΜέληΔ.Ε.Π. 

α 1. Στη θέση του Διευθυντή, οι τακπκοί, αναπληρωτές 
και Επίκουροι Καθηγητές. 

α2. Στη θέση του Επιμελητή Α', οι Επίκουροι Καθηγητές. 
Α3. Στη θέση του Επιμελητή Β'οι Λέκτορες. 

β) Άλλοι μη γιατροί Επιστήμονες 

β 1. Στη θέση του Διευθυντή, όσοι έχουν βαθμό Α'. 

β2. Στη θέση Επιμελητή Α', όσοι έχουν βαθμό Β', και 

β3. Στη θέση Επιμελητή Β', όσοι έχουν βαθμό Γ, (σύμ¬ 
φωνα με τις διατάξεις του άρθρου 34 του νόμου 2190/94 
(ΦΕΚ 28/Α7 3.3.94) «Σύσταση ανεξάρτητης αρχής για την 
Επιλογή Προσωπικού και ρύθμισης θεμάτων διοίκησης». 

3. Δικαίωμα να εκλεγούν και να εκλέξουν έχουν όλοι οι 
γιατροί του κλάδου γιατρών Ε.Σ.Υ., του Δ.Ε.Π., ειδικευό¬ 
μενοι και οι άλλοι μη γιατροί Επιστήμονες της Ιατρικής 
Υπηρεσίας, που υπηρετούν στο Νοσοκομείο, τα Κέντρα 
Υγείας και τα Περιφερειακά τους Ιατρεία, που υπάγονται 
στο Νοσοκομείο. 

Ο Δ/ντής Ιατρικής Υπηρεσίας και οι Δ/ντές των Τομέων 
έχουν το δικαίωμα του εκλέγειν και εκλέγεσθαι και εφό¬ 
σον εκλεγούν επιλέγουν την μία θέση. Οι αναπληρωτές 
Δ/ντές έχουν δικαίωμα να εκλεγούν στη θέση του Επιμε¬ 
λητή Α οι δε Επιμελητές Α από προαγωγή στη θέση του 
Επιμελητή Α. Γιατροί που υπηρετούν ως υπόχρεοι υπηρε¬ 
σίας υπαίθρου, ή για την τρίμηνη εκπαίδευση με βάση τις 
διατάξεις της παρ. 4 του αρ 26 του Ν.2519/97 καθώς και 
υπεράριθμοι ή με οποιαδήποτε άλλη σχέση ούτε εκλέ¬ 
γουν, ούτε εκλέγονται. Οι αποσπασμένοι εκλέγουν ή 
εκλέγονται στο Νοσοκομείο που ανήκουν οργανικά. 

4. Στα Νοσοκομεία που έχουν εγκατασταθεί Πανεπι¬ 
στημιακές Κλινικές το ένα μέλος της Ε.Ε. είναι υποχρεω¬ 
τικά, σύμφωνα με τις διατάξεις της παρ. 1 του άρθρου 12 
του Νόμου 1397/1983 πανεπιστημιακός γιατρός. Το μέ¬ 
λος αυτό εκλέγεται με ξεχωριστή ψηφοφορία από το 
σύνολο των μελών του Δ.Ε.Π., που στελεχώνουν τις Πα¬ 
νεπιστημιακές Μονάδες που λειτουργούν στο Νοσοκο¬ 
μείο. Στην εκλογή αυτή δεν συμμετέχουν οι γιατροί του 
κλάδου Ε.Σ.Υ. που τυχόν είναι αποσπασμένοι σε Πανεπι¬ 
στημιακές Μονάδες. 

Στις περιπτώσεις αυτές που λειτουργούν Πανεπιστη¬ 
μιακές Κλινικές, Εργαστήρια και Μονάδες στο Νοσοκο¬ 
μείο το ένα (1) μέλος της Ε.Ε. εκλέγεται (υποχρεωτικά) 
απότοΔ.Ε.Π., που υπηρετεί στο Νοσοκομείο αυτό, χωρίς 
να αποκλείεται η ανάδειξη και άλλων μελών από τους 
πανεπιστημιακούς γιατρούς κατά τη γενική εκλογή των 
μελών. 

5. Για κάθε τακτικό μέλος εκλέγεται ένα αναπληρωμα¬ 
τικό. 

6. Στα Νοσοκομεία που δεν υπηρετούν ειδικευόμενοι 
γιατροί, η Ε.Ε συγκροτείται από τα υπόλοιπα μέλη. 

Άρθρο Τέταρτο 

Γενική Συνέλευση Επιστημονικού Προσωπικού 
της Ιατρικής Υπηρεσίας. 

1. Η Γενική Συνέλευση (Γ.Σ.) αποτελείται από το ΔΕΠ, 
τους γιατρούς του κλάδου γιατρών Ε.Σ.Υ., τους ειδικευό- 

μένους και τους άλλους επιστήμονες της Ιατρικής Υπη¬ 
ρεσίας του Νοσοκομείου και των Κέντρων Υγείας και των 
Περιφερειακών τους Ιατρείων που ανήκουν σ’ αυτό (το 
Νοσοκομείο). Η Γ.Σ. συνέρχεται τακτικά και έκτακτα. 

2. Η Γ.Σ. συνέρχεται τακτικά μία φορά το χρόνο, ύστερα 
από απόφαση της Ε. Ε., στην οποία ορίζεται ο χώρος και ο 
χρόνος, καθώς και τα θέματα που θα συζητηθούν. Η από¬ 
φαση κοινοποιείται στα μέλη της Γ.Σ. δέκα (10) το λιγό¬ 
τερο μέρες πριν από την ημέρα σύγκλησής της. 

3. Έκτακτα Γ.Σ. συγκαλείται με ευθύνη της Ε.Ε. για σο¬ 
βαρό κατά την κρίση της θέμα ή ύστερα από αίτηση του 
1/4 των μελών της Γ.Σ. στην οποία αναφέρεται και το θέ¬ 
μα για το οποίο ζητήθηκε η σύγκλησή της. Στην περίπτω¬ 
ση που την έκτακτη Γ.Σ. ζητούν το 1 /4 των μελών αυτής, ο 
Πρόεδρος της Ε. Ε. είναι υποχρεωμένος να ορίσει την η¬ 
μερομηνία σύγκλησης το αργότερο μέσα σε είκοσι (20) η¬ 
μέρες από την ημέρα υποβολής της αίτησης. 

4. Η παρουσία στις Γ.Σ. είναι δικαίωμα αλλά και υπο¬ 
χρέωση όλων των επιστημόνων της Ιατρικής Υπηρεσίας 
που είναι μέλη της Γ.Σ. Η συμμετοχή στις εργασίες των 
Γ.Σ. αποτελεί υπηρεσιακή, αλλά κύρια δεοντολογική υπο¬ 
χρέωση όλων των επιστημόνων της Ιατρικής Υπηρεσίας. 

5. Στις Γ.Σ. προεδρεύει ο Πρόεδρος της Ε.Ε., αναπλη- 
ρούμενος σε περίπτωση απουσίας του από τον Αντιπρόε¬ 
δρο της Ε.Ε. Καθήκοντα Γραμματέα εκτελεί ο Γραμματέ- 
ας της Ε.Ε. Σε περίπτωση απουσίας και του Ανππροέ- 
δρου της Ε.Ε. ο Πρόεδρος της Γ.Σ. εκλέγεται από τα μέλη 
της Γ.Σ. με ψηφοφορία που γίνεται με ανάταση των 
χεριών, ύστερα από προτάσεις ή αυτοπροτάσεις. Το ίδιο 
ισχύει και σε περίπτωση απουσίας και του Γενικού Γραμ¬ 
ματέα της Ε.Ε. Κατεξαίρεση όταν πρόκειται για εκλογο- 
απολογισπκή Γ.Σ., ο Πρόεδρος και ο Γραμματέας εκλέ¬ 
γονται πάντοτε με ψηφοφορία από τα μέλη της Γ.Σ. 

6. Στις Γ.Σ. όλα τα μέλη έχουν δικαίωμα λόγου και ψή¬ 
φου. Εισηγήσεις και προτάσεις γίνονται πάντα γραπτές. 
Ο Γραμματέας της Γ.Σ. μπορεί να τηρεί πρακτικά των 
συζητήσεων σε περίληψη. 

7 Στη Γ.Σ. μπαίνει για συζήτηση κάθε θέμα που αφορά 
την Ιατρική Υπηρεσία και τη λειτουργία του Νοσοκομείου, 
σύμφωνα με την ημερήσια διάταξη που καταρτίζει η Ε.Ε. 
ή που προτείνουν τα μέλη που ζητούν την σύγκληση 
έκτακτης Γ.Σ. 

8. Οι αποφάσεις στις Γ.Σ. λαμβάνονται με απλή πλειο- 
ψηφία των παρευρισκομένων και δεσμεύουν την Ε.Ε. να 
τις υποβάλει με μορφή εισήγησης ή γνώμης στο Διοικητι¬ 
κό Συμβούλιο του Νοσοκομείου. 

'Αρθρο Πέμπτο 

Διαδικασία εκλογής μελών Ε. Ε. 

1. Κάθε τρία (3) χρόνια η Γ. Σ. εκλέγει τα μέλη της Ε.Ε., 
σύμφωνα με τα οριζόμενα στο άρθρο τρίτο της απόφα¬ 
σης αυτής. 

2. Κατά την πρώτη εφαρμογή, η Γ.Σ. συγκαλείται από 
τον Πρόεδρο του Διοικητικού Συμβουλίου του Νοσοκο¬ 
μείου. 

3. Η απόφαση για την σύγκληση εκλογικής Γ.Σ. κοινο¬ 
ποιείται σε όλους όσους δικαιούνται να είναι μέλη της δέ¬ 
κα (10) τουλάχιστον μέρες πριν από την ημέρα σύγκλη¬ 
σης. 

4. Με ευθύνη του Προέδρου της Ε.Ε. καταρτίζεται ονο¬ 
μαστική κατάσταση όλων όσων δικαιούνται να λάβουν μέ¬ 
ρος στη Γ.Σ. Αντίγραφο της κατάστασης αυτής διαβιβά¬ 


ζεται στον Πρόεδρο του Δ.Σ. του Νοσοκομείου μαζί με την 
απόφαση σύγκλησης της Γ.Σ. 

5. Σε περίπτωση που έχει παραιτηθεί η Ε. Ε. η κατάστα¬ 
ση αυτή καταρτίζεται με ευθύνη του Προέδρου του Δ.Σ. 
του Νοσοκομείου και μέριμνα του Δ/ντή της Ιατρικής Υ¬ 
πηρεσίας, που αντίγραφό της παραδίνεται στην Εφορευ¬ 
τική Επιτροπή που εκλέγεται από τη Γ.Σ. για τη διεξαγω¬ 
γή των εκλογών. 

6. Η εκλογική Γ.Σ. έχει απαρτία εφόσον παρευρίσκεται 
το 50%+1 μελών που είναι γραμμένα στην κατάσταση. 
Εάν δεν υπάρχει απαρτία η Γ.Σ. επαναλαμβάνεται όε ημε¬ 
ρομηνία που έχει οριστεί από την αρχική απόφαση σύ¬ 
γκλησης. Στη δεύτερη Γ.Σ. για να υπάρχει απαρτία χρειά¬ 
ζεται να παρευρίσκεται το 40% των μελών. Σε περίπτωση 
που δεν υπάρχει και πάλι απαρτία η Γ.Σ. επαναλαμβάνεται 
για τρίτη φορά, οπότε για να υπάρχει απαρτία χρειάζεται 
το 30% των μελών. 

7. Αφού διαπιστωθεί απαρτία η Γ.Σ. εκλέγει τον Πρόε¬ 
δρο και το Γραμματέα, μεταξύ των μελών της. Μέχρι να 
εκλεγεί το Προεδρείο προεδρεύει ο Πρόεδρος της Ε. Ε. 
και κατά την πρώτη εφαρμογή ο Πρόεδρος του Δ.Σ. του 
Νοσοκομείου. 

8. Αφού γίνει ο απολογισμός από την απερχόμενη Ε.Ε. 
και τοποθετηθούν τα μέλη της Γ.Σ., γίνεται εκλογή Εφο¬ 
ρευτικής επιτροπής για την διεξαγωγή των εκλογών. Η 
Εφορευτική επιτροπή είναι πενταμελής και ως μέλη της 
εκλέγονται με ανάταση των χεριών ύστερα από προτά¬ 
σεις ή και αυτοπροτάσεις: 

α) Ένας (1) Διευθυντής 
β) Ένας (1) Επιμελητής Α’ 
γ) Ένας (1) Επιμελητής Β’, 
δ) Ένας (1) Ειδικευόμενος και 
ε) Ένας (1) με οποιονδήποτε βαθμό. 

Για τους πανεπιστημιακούς γιατρούς και τους άλλους 
επιστήμονες ισχύουν ως προς την βαθμολογική ανπστοι- 
χία όσα ορίζονται στο άρθρο τρίτο της απόφασης αυτής. 

9. Τα μέλη της Εφορευτικής Επιτροπής εκλέγουν μετα¬ 
ξύ τους τον Πρόεδρο της Εφορευπκής Επιτροπής. 

10. Η εκλογή για την ανάδειξη των μελών γίνεται μετά από 
οκτώ (8) μέχρι δέκα πέντε (15) μέρες από τη σύγκληση της 
Γενικής Συνέλευσης. Η ημερομηνία ορίζεται από τη Γ.Σ. 

11. Όσοι δικαιούνται να υποβάλουν υποψηφιότητα, 
σύμφωνα με όσα ορίζονται στη παράγραφο 3 του τρίτου 
άρθρου, υποβάλουν γραπτή αίτηση μέχρι δύο (2) το 
αργότερο μέρες πριν από την ημέρα της ψηφοφορίας 
στην Εφορευτική Επιτροπή. Τα μέλη της Εφορευτικής 
Επιτροπής δεν μπορούν να είναι υποψήφιοι για μέλη της 
Ε.Ε. Η υποψηφιότητα υποβάλλεται για τακτικό ή αναπλη¬ 
ρωματικό μέλος ή και για τα δύο. 

12. Η Εφορευτική Επιτροπή καταρτίζει ενιαίο ψηφοδέλ¬ 
τιο, στο οποίο αναγράφονται όλοι οι υποψήφιοι κατά βα¬ 
θμό με αλφαβητική σειρά, σε δύο σειρές, μία για τα τα¬ 
κτικά και μία για τα αναπληρωματικά μέλη. Η Εφορευτική 
Επιτροπή φροντίζει για την εκτύπωση ικανού αριθμού 
ομοιόμορφων ψηφοδελτίων. 

Άρθρο Έκτο 
Ψηφοφορία 

1. Η ψηφοφορία γίνεται την ημέρα που έχει οριστεί από 
τη Γ.Σ. σε χώρο που ορίζεται από την Εφορευτική Επττρο- 
πή, που ανακοινώνεται τρεις τουλάχιστον μέρες νωρίτε¬ 
ρα. Με την ίδια ανακοίνωση της Εφορευτικής Επιτροπής 
ορίζονται και οι ώρες διεξαγωγής της ψηφοφορίας. 

2. Η ψηφοφορία είναι μυστική και γίνεται με το σύστημα 
της σταυροδοσίας. Κάθε ψηφοφόρος μπορεί να βάλει 
σταυρό σε ένα μόνο υποψήφιο από κάθε βαθμίδα (Δ/ντή, 
Ε.Α', Ε.Β' και ειδικευόμενο) για τα τακτικά μέλη και ένα για 
τα αναπληρωματικά μέλη. Τα ψηφοδέλτια που φέρουν 
περισσότερους από ένα σταυρό θεωρούνται άκυρα για 
τους υποψήφιους της βαθμίδας που έχει σημειωθεί ο επι¬ 
πλέον σταυρός. 

3. Τα αναπληρωματικά μέλη εκλέγονται κι αυτά κατά 
βαθμίδα και καθένα αναπληρώνει το τακτικό μέλος της 
αντίστοιχης βαθμίδας. Σε περίπτωση ισοψηφίας γίνεται 
κλήρωση από την Εφορευτική Επιτροπή. Στη βαθμίδα των 
Διευθυντών που εκλέγονται δύο μέλη, η Ε.Ε. ορίζει αμέ¬ 
σως μετά τη συγκρότησή της σε σώμα, ποιο αναπληρω¬ 
ματικό μέλος αναπληρώνει το κάθε τακτικό. 

Άρθρο Έβδομο 
Ενστάσεις 

1. Ενστάσεις κατά τη διεξαγωγή της ψηφοφορίας υπο¬ 
βάλλονται στην Εφορευτική Επιτροπή που αποφασίζει 
κατάπλειοψηφία. 

2. Ενστάσεις κατά του αποτελέσματος των εκλογών υ¬ 
ποβάλλονται στο Δ.Σ. του Νοσοκομείου που αποφασίζει 
στην πρώτη του συνεδρίαση μετά την υποβολή της έν¬ 
στασης. 

ΆρθροΌγδοο 

Συγκρότηση της Ε. Επιτροπής 

1. Μέσα σε δέκα πέντε (15) μέρες από τη διεξαγωγή της 
εκλογής, το μέλος - Δ/ντής που έχει συγκεντρώσει τους 
περισσότερους σταυρούς συγκαλεί σε συνεδρίαση τα ε- 
κλεγέντα τακτικά και αναπληρωματικά μέλη με θέμα τη 
συγκρότηση της Επιτροπής σε σώμα. Τα τακτικά μέλη 
εκλέγουν με μυστική ψηφοφορία τον Πρόεδρο μεταξύ 
των Διευθυντών - μελών και τον Αντιπρόεδρο μεταξύ των 
Διευθυντών ή Επιμελητών - μελών, σύμφωνα με τις διατά¬ 
ξεις της παραγράφου 1 του άρθρου 12 του νόμου 1397/ 
1983. Κατά την ίδια συνεδρίαση εκλέγεται με τον ίδιο τρό¬ 
πο και γραμματέας της Επιτροπής μεταξύ των Επιμελη¬ 
τών Α'καιΒ'. 

2. Εάν το μέλος - Διευθυντής που συγκέντρωσε τις πε¬ 
ρισσότερες ψήφους παραλείψει να συγκαλέσει τα μέλη 
για συγκρότηση της Επιτροπής σε σώμα στην παραπάνω 
προθεσμία, τα συγκαλεί ο επόμενος σε αριθμό ψήφων. 
Εάν κατά την πρώτη ψηφοφορία υπάρχει ισοψηφία επα¬ 
ναλαμβάνεται η ψηφοφορία. Εάν και κατά την δεύτερη 
ψηφοφορία υπάρχει ισοψηφία τότε γίνεται κλήρωση από 
τον πρόεδρο του Δ.Σ. Μέλος που αδικαιολόγητα δεν προ¬ 
σέρχεται δύο φορές συνέχεια στη συνεδρίαση συγκρό¬ 
τησης, θεωρείται ότι δεν αποδέχεται την εκλογή του και 
στη θέση του καλείται ο πρώτος επιλαχών σε σειρά ψή¬ 
φων. 

'Αρθρο Ένατο 

Εκλογή Πανεπιστημιακού γιατρού 

1. Η κατά την παράγραφο 4 του τρίτου άρθρου της α¬ 
πόφασης αυτής, εκλογή του πανεπιστημιακού γιατρού 
μέλους της Ε. Ε. γίνεται δέκα (10) τουλάχιστον μέρες πριν 
από την ημέρα της εκλογής των άλλων μελών της Ε.Ε. 

2. Ο Πρόεδρος της Ε.Ε. ή ο Πρόεδρος του Δ.Σ. του 
Νοσοκομείου, σε περίπτωση έλλειψης Ε.Ε., συγκαλούν 
σε ορισμένη ημερομηνία, χώρο και ώρα, τα μέλη του 


Δ.Ε.Π., που πλαισιώνουν τις Πανεπιστημιακές Κλινικές, 
εργαστήρια και άλλες μονάδες, που είναι εγκατεστημένα 
και λειτουργούν στο Νοσοκομείο, για εκλογή Εφορευτι¬ 
κής Επιτροπής και ορισμό της ημερομηνίας διεξαγωγής 
των εκλογών. Για τη σύνθεση της Εφορευτικής Επιτρο¬ 
πής, τον τρόπο εκλογής των μελών της κ.λπ. εφαρμόζο¬ 
νται ανάλογα όσα ορίζονται στις παραγράφους 7 και 8 
του πέμπτου άρθρου της απόφασης αυτής. 

3. Οι γιατροί - μέλη του Δ.Ε.Π., που επιθυμούν να θέ¬ 
σουν υποψηφιότητα για μέλη στην Ε. Ε., υποβάλλουν γρα¬ 
πτή αίτηση στην Εφορευτική Επιτροπή. 

4. Όσα ορίζονται στα προηγούμενα άρθρα για την α¬ 
παρτία της Γ.Σ., την κατάρτιση του ψηφοδελτίου και τη 
διαδικασία διεξαγωγής της ψηφοφορίας κ.λπ. εφαρμόζο¬ 
νται ανάλογα και για την εκλογή του μέλους - γιατρού του 
Δ.Ε.Π. 

5. Σε περίπτωση παραίτησης γιατρού - μέλους του 
Δ.Ε.Π. που έχει εκλεγεί στην Ε.Ε. η αντικατάσταση για το 
υπόλοιπο της θητείας γίνεται από τους κατά σειρά επιλα- 
χόντες στο ψηφοδέλτιο της αντίστοιχης βαθμίδας. Εάν 
δεν υπάρχει γιατρός - μέλος του Δ.Ε.Π. αντίστοιχης βα¬ 
θμίδας για την αναπλήρωση του κενού, τότε με νέα ψη¬ 
φοφορία από την Γ.Σ. των μελών του Δ.Ε.Π. με την διαδι¬ 
κασία του άρθρου αυτού εκλέγεται νέο μέλος του Δ.Ε.Π. 
στην Ε.Ε. για την βαθμίδα που υπάρχει το κενό. Σε περί¬ 
πτωση αδυναμίας της Γ.Σ. των μελών της Δ. Ε. Π. να καλύ¬ 
ψει το κενό στην αντίστοιχη βαθμίδα η αντικατάσταση 
γίνεται με ψηφοφορία από την Γ.Σ. του Επιστημονικού 
Προσωπικού της Ιατρικής Υπηρεσίας, για την βαθμίδα 
που έχει παρουσιαστεί το κενό. 

Άρθρο Δέκατο 
Λειτουργία Ε.Ε. 

1. Η Ε.Ε. συνεδριάζει τακτικά δύο (2) φορές το μήνα και 
έκτακτα όταν υπάρχουν σοβαρά ή επείγοντα θέματα για 
συζήτηση, ύστερα από πρόσκληση του Προέδρου. Η Ε.Ε. 
συνέρχεται σε έκτακτη συνεδρίαση εφόσον το ζητήσουν 
με έγγραφό τους προς τον Πρόεδρο τα 2/3 των μελών της 
και για συγκεκριμένα θέματα. Επίσης ο Πρόεδρος του 
Δ.Σ. του Νοσοκομείου μπορεί να ζητήσει με έγγραφό του 
προς τον Πρόεδρο της Ε.Ε. έκτακτη συνεδρίασή της ορί¬ 
ζοντας και τα θέματα για τα οποία ζητάει την έκτακτη 
συνεδρίαση. 

2. Η επιτροπή βρίσκεται σε απαρτία εφόσον είναι παρό¬ 
ντα, τα τρία τουλάχιστον από τα μέλη, μεταξύ των οποίων 
ο Πρόεδρος ή ο Ανππρόεδρος. 

3. Οι αποφάσεις λαμβάνονται κατά πλειοψηφία των 
παρόντων μελών. Σε ισοψηφία υπερισχύει η άποψη εκεί¬ 
νη με την οποία τάσσεται η ψήφος του Προώρου. 

4. Ο Πρόεδρος καταρτίζει την ημερήσια διάταξη των 
θεμάτων συζήτησης σε κάθε συνεδρίαση, την οποία και 
συναποστέλνει με την πρόσκληση, σε κάθε μέλος δύο 
τουλάχιστον ημέρες πριν από την ημέρα της συνεδρία¬ 
σης. Η πρόσκληση για έκτακτες συνεδριάσεις μπορεί να 
στέλνεται και αυθημερόν, εφόσον το επιβάλλει η σοβα¬ 
ρότητα ή το επείγον του θέματος για το οποίο συγκαλεί- 
ται η έκτακτη συνεδρίαση. 

5. Η πρόσκληση με την ημερήσια διάταξη των θεμάτων, 
στέλνεται και στα αναπληρωματικά μέλη, τα οποία κα¬ 
λούνται και λαμβάνουν μέρος οε κάθε συνεδρίαση και 
μπορούν να εκφράσουν άποψη για τα θέματα της συζή¬ 
τησης, χωρίς ψήφο εφόσον δεν αναπληρώνουν. 


Τ 

6. Η πρόσκληση με την ημερήσια διάταξη στέλνεται επί¬ 
σης στον Δ/ντή της Ιατρικής Υπηρεσίας και στους Διευ¬ 
θυντές των τομέων της Ιατρικής Υπηρεσίας, που καλού¬ 
νται και συμμετέχουν στις συνεδριάσεις σύμφωνα με τις 
διατάξεις της παραγράφου 3 του άρθρου 12 του νόμου 
1397/1983. 

7. Σε περίπτωση απουσίας, κωλύματος ή αδυναμίας για 
οποιονδήποτε λόγο τακτικού μέλους, καλείται σπς συνε¬ 
δριάσεις το αντίστοιχο αναπληρωματικό μέλος. 

8. Τον Πρόεδρο αναπληρώνει σε κάθε περίπτωση ο 
Ανππρόεδρος. 

9. Το μέλος που απουσιάζει αδικαιολόγητα από τις 
συνεδριάσεις της Ε. Ε. περισσότερες από τρεις φορές συ¬ 
νέχεια ή περισσότερες από πέντε (5) φορές συνέχεια σε 
δέκα (10) συνεχόμενες συνεδριάσεις, αντικαθίσταται. 

10. Αντικατάσταση μέλους τακτικού ή αναπληρωματι¬ 
κού γίνεται και: 

α) Λόγω παραίτησης από τη θέση ή συνταξιοδότησης, 

β) Λόγω κατάληψης θέσης ανώτερου βαθμού, ή θέση 
Δ/ντού Ιατρικής Υπηρεσίας ή θέσεις Δ/ντή Τομέα ή προα¬ 
γωγής του σε ανώτερη βαθμίδα (ΕπΑ) 

γ) Λόγω υποβολής παραίτησης, 

δ) Λόγω θανάτου. 

ε) Λόγω αδικαιολόγητης απουσίας κατά τα προαναφε- 
ρόμενα. 

Η αντικατάσταση μέλους γίνεται για το υπόλοιπο της 
θητείας με νέα ψηφοφορία από τη Γενική Συνέλευση των 
μελών της Ιατρικής Υπηρεσίας ή των μελών του Δ.Ε.Π., 
εάν πρόκειται για το μέλος που έχει εκλεγεί απ’ αυτό, με 
εφαρμογή των αντίστοιχων διαδικασιών που ορίζονται με 
την απόφαση αυτή. Εάν το χρονικό διάστημα που απομέ¬ 
νει για να συμπληρωθεί η τριετής θητεία της Επιτροπής 
είναι λιγότερο από έξι (6) μήνες, η αντικατάσταση γίνεται 
από τους κατά σειρά ετπλαχόντες στο ψηφοδέλτιο κατά 
βαθμίδα Μέχρι να ολοκληρωθεί η διαδικασία ανπκατά- 
στασης η Ε.Ε. μπορεί να συνεδριάζει υπόλοιπα μέλη, 
εφόσον δεν είναι λιγότερα από τρία (3). 

Άρθρο Ενδέκατο 
Ανάκληση μελών Ε.Ε. 

1. Κάθε μέλος της Ε.Ε. είναι ανακλητό. Η ανάκληση γί¬ 
νεται από τη Γ.Σ. των μελών της Ιατρικής Υπηρεσίας με 
μυστική ψηφοφορία. 

2. Για να κινηθεί η διαδικασία της ανάκλησης απαιτείται 
να το ζητήσουν το 40% τουλάχιστον των μελών της Ια¬ 
τρικής Υπηρεσίας, ήτωνμελώντουΔ.Ε.Π. όταν πρόκειται 
για τον Παν/κό γιατρό μέλος της Ε.Ε. που εκλέγεται απ’ 
αυτό. 

3. Η πρόταση του 40% των μελών υποβάλλεται γραπτά 
στον Πρόεδρο της Ε.Ε., που είναι υποχρεωμένος να συ- 
γκαλέσει έκτακτη Γ.Σ. μέσα σ’ ένα μήνα από την υποβολή 
της αίτησης, με μόνο θέμα την πρόταση ανάκλησης. 

4. Η έκτακτη Γ.Σ., με μυστική ψηφοφορία αποφασίζει 
πάνω στην πρόταση. Την ψηφοφορία διεξάγει Εφορευ¬ 
τική Επιτροπή που εκλέγεται σύμφωνα με όσα ορίζονται 
στο πέμπτο άρθρο της απόφασης αυτής. Η ψηφοφορία 
γίνεται την ίδια μέρα. Η Γ.Σ ψηφίζει με ένα “ΝΑΙ” ή “ΟΧΙ” 
πάνω στην πρόταση. Εφόσον υπερψηφιστεί η πρόταση α¬ 
νάκλησης, τότε η ίδια Εφορευτική Επιτροπή ορίζει μέσα 
σε δέκα (10) ημέρες νέα ψηφοφορία για την ανάδειξη του 
νέου μέλους στην θέση του ανακαλούμενου. Η εκλογή γί¬ 
νεται σύμφωνα με όσα ορίζονται αντίστοιχα με την από¬ 


φαση αυτή. Το νέο μέλος εκλέγεται για το υπόλοιπο της 
θητείας. 

Άρθρο Δωδέκατο 
Ειδικές Επιτροπές 

1. Η ΕΕ., για την υποβοήθηση του έργου της σε συγκε¬ 
κριμένους τομείς Νοσοκομείου τη συγκρότηση των πα¬ 
ρακάτω Ειδικών Επιτροπών. 

α) Επιτροπή έρευνας. 

β) Επιτροπή ελέγχου Λοιμώξεων (άρθρο 14 παρ. 3 Ν. 
1579/85). 

γ) Επιτροπή Βιβλιοθήκης. 

δ) Επιτροπή Φαρμάκων. 

ε) Επιτροπή Φαρμακοεπαγρύπνησης. 

στ) Επιτροπή Επαγρύπνησης για τα Ιατροτεχνολογικά 
προϊόντα στα Νοσοκομεία. 

ζ) Νοσοκομειακή Επιτροπή Ιατρικής των μεταγγίσεων. 

Ως Πρόεδρος κάθε Επιτροπής προτείνεται μέλος της 
Ε.Ε. Οι κατευθύνσεις και οι λεπτομέρειες άσκησης του 
έργου κάθε Επιτροπής, καθορίζονται από την Ε.Ε. στα 
πλοιίσια του νόμου και των αποφάσεων των αρμόδιων ορ¬ 
γάνων της πολιτείας. 

2. Η Ε.Ε. μπορεί να προτείνει στο Δ.Σ. τη συγκρότηση 
και άλλων Επιτροπών ή ομάδων εργασίας γνωμοδοτικού 
χαρακτήρα πάνω σε συγκεκριμένα θέμοπα. 

'Αρθρο Δέκατο τρίτο 
Αρμοδιότητες Ε.Ε. 

Οι αρμοδιότητες της Ε.Ε. αναφέρονται κατά τομέα σπς 
επόμενες παραγράφους: 

1. Σε θέματα λειτουργίας του Νοσ/μείου: 

α) Επεξεργάζεται τις προτάσεις της Επιτροπής Ελέγ¬ 
χου Λοιμώξεων και εισηγείται στο Δ.Σ. την εφαρμογή των 
απαραίτητων μέτρων ή διαδικασιών. 

β) Ελέγχει ας δραστηριότητες και μελετά τις προτάσεις 
των συμβουλευτικών επιτροπών και εισηγείται στο Δ.Σ. 
σχετικά. 

γ) Έχει την εποπτεία του ιατρικού φωτογραφείου της 
Επιστημ. Βιβλιοθήκης των αιθουσών και των εποππκών 
μέσων. 

2. Σε θέματα Εκπαίδευσης: 

α) Εγκρίνει τα εκπαιδευτικά προγράμματα για ειδικευ¬ 
μένους και ειδικευόμενους. 

β) Εισηγείται στο Δ/ντή Ιατρικής Υπηρεσίας για την χο¬ 
ρήγηση εκπαιδευτικών αδειών και αδειών παρακολούθη¬ 
σης συνεδρίων. 

3. Σε θέματα έρευνας, μελετά τις προτάσεις της επι¬ 
τροπής έρευνας και εισηγείται στο Δ.Σ σχετικά. 

4. Σε θέματα εξοπλισμού, συνεργάζεται με το Δ/ντή της 
Ιατρικής Υπηρεσίας για την υποβολή στο Δ.Σ.: 

α) Του ετήσιου Προγραμματισμού αγοράς επιστημονι¬ 
κού εξοπλισμού. 

β) Του Πενταετούς Προγράμματος ανάπτυξης του 
Νοσ/μείου. 

γ) Για κάθε έκτακτη αγορά, και 

δ) Για την αγορά εποττπκού υλικού. 

5. Καταγράφει και μελετά κάθε θέμα που αναφέρεται 
στο νοσηλευτικό επιστημονικό - ερευνητικό και εκπαιδευ¬ 
τικό έργο του Νοσ/μείου σε συνεργασία με το Δ/ντή της 
Ιατρικής Υπηρεσίας του Νοσ/μείου και εισηγείται στο Δ.Σ. 
σχετικά. 

6. Η Ε.Ε. ασκεί και όλες εκείνες τις αρμοδιότητες που 
προβλέπονται από την κείμενη νομοθεσία στα πλαίσια 
των αποφάσεων και οδηγιών του Υπουργείου Υγείας και 
Πρόνοιας και δεν κατονομάζονται με την παρούσα από¬ 
φαση. 

Άρθρο Δέκατο τέταρτο 
Εκλογή Διευθυντών Τομέων 

1. Σε κάθε τομέα της Ιατρικής Υπηρεσίας εκλέγεται, σύμ¬ 
φωνα με τις διατάξεις της παραγρ.4του άρθρου ΙΙτουΝ. 
1397/83, κάθε τρία χρόνια ο Διευθυντής του Τομέα με τον 
Αναπληρωτή του. Δικαίωμα να εκλεγούν ως Διευθυντές 
τομέα έχουν οι γιατροί ή άλλοι επιστήμονες της Ιατρικής 
υπηρεσίας που είναι Διευθυντές (προϊστάμενοι) τμημάτων 
του Τομέα. Δικαίωμα να εκλέξουν έχουν όλοι οι ειδικευμέ¬ 
νοι γιατροί και οι άλλοι επιστήμονες της Ιατρικής Υπηρε¬ 
σίας που υπηρετούν στον Τομέα. Δεν συμμετέχουν στις 
διαδικασίες οι ειδικευόμενοι γιατροί, καθώς και οι γιατροί 
που δεν ανήκουν στον κλάδο γιατρών Ε.Σ.Υ. ή στο Δ.Ε.Π. 
εκεί που υπάρχουν Πανεπιστημιακές Μονάδες. 

2.0 Δ/ντής του Τομέα και κατά την πρώτη εφαρμογή ο 
Πρόεδρος του Δ.Σ. του Νοσοκομείου καλεί τη Γενική Συ¬ 
νέλευση των μελών του τομέα σε καθορισμένη ημερομη¬ 
νία, χώρο και ώρα για εκλογή Εφορευτικής Επιτροπής. 

Η Εφορευτική Επιτροπή είναι τριμελής και εκλέγεται 
από τη συνέλευση με ανάταση των χεριών. Η Γ.Σ. του το¬ 
μέα βρίσκεται σε απαρτία εφόσον παρευρίσκεται το 50 + 
1 των μελών που είναι γραμμένα στην κατάσταση. Εάν 
δεν υπάρχει απαρτία η Γ.Σ. επαναλαμβάνεται σε ημερο¬ 
μηνία που έχει οριστεί από την αρχική απόφαση σύγκλι¬ 
σης. Στη δεύτερη Γ.Σ. για να υπάρχει απαρτία χρειάζεται 
να παραβρίσκεται το 40% των μελών. Σε περίπτωση που 
δεν υπάρχει και πάλι απαρτία η Γ.Σ. επαναλαμβάνεται 
για τρίτη φορά, οπότε για να υπάρχει απαρτία χρειάζεται 
το 30% των μελών. Εάν μέσα σε ένα(1) μήνα από τη σύ¬ 
σταση του τομέα ή τη λήξη της θητείας του Διευθυντή 
του δεν συνέλθει η Ολομέλεια με την ειδική αυτή απαρ¬ 
τία για την εκλογή Διευθυντή, ο Διευθυντής του τομέα 
αυτού ορίζεται με απόφαση του Δ.Σ. του νοσοκομείου, 
ύστερα από γνώμη της Επιστημονικής Επιτροπής. Στην 
περίπτωση αυτή η επιλογή γίνεται μεταξύ όλων των για¬ 
τρών του αντίστοιχου τομέα του κλάδου γιατρών Ε.Σ.Υ. 
με βαθμό Δ/ντή, ύστερα από αξιολογική κρίση κατά την 
οποία λαμβάνεται υπόψη ο συνολικός χρόνος υπηρεσίας 
στο βαθμό και τα κριτήρια της παραγράφου 2 του άρ¬ 
θρου 18 του Ν. 2519/97. Η τοποθέτηση γίνεται με θητεία 
τριών (3) χρόνων. 

3.0 Πρόεδρος του Δ.Σ. του Νοσ/μείου καταρτίζει κατά¬ 
σταση των γιατρών και άλλων επιστημόνων του τομέα, 
που έχουν δικαίωμα σύμφωνα με το νόμο να συμμετέχουν 
στην διαδικασία εκλογής του Δ/ντή του τομέα και να είναι 
μέλη της Γ.Σ. του Τομέα. 

4. Μετά την εκλογή της Εφορευτικής Επιτροπής η Γ.Σ. 
ορίζει την ημερομηνία διεξαγωγής των εκλογών, ή εξου¬ 
σιοδοτεί την Εφορευτική Επιτροπή να την ορίσει, μέσα σε 
δέκα πέντε (15) το αργότερο ημέρες από την ημέρα της 
Γ.Σ. 

5. Όσοι επιθυμούν να είναι υποψήφιοι υποβάλουν γρα¬ 
πτή αίτηση στην εφορευτική επιτροπή μέχρι δύο ημέρες 
το αργότερο πριν την ημερομηνία διεξαγωγής των εκλο¬ 
γών. Για κάθε υποψήφιο υποβάλλεται και υποψηφιότητα 
για αναπληρωτή Διευθυντή τομέα. 


6. Η Εφορευτική Επιτροπή καταρτίζει ξεχωριστό ψηφοδέλ¬ 
τιο για κάθε υποψήφιο μαζί με τον υποψήφιο - αναπληρωτή. 

7. Η ψηφοφορία είναι μυστική. Το ψηφοδέλτιο που θα 
συγκεντρώσει τους περισσότερους ψήφους και όχι λιγό- 
τερους από το 40% του συνολικού αριθμού των μελών 
που έχουν δικαίωμα να ψηφίσουν, εκλέγει το Δ/ντή τομέα 
μαζί με τον αναπληρωτή του. Εάν κανένα ψηφοδέλτιο δεν 
συγκεντρώνει το ποσοστό αυτό, η εκλογή επαναλαμβά¬ 
νεται σε οκτώ μέρες, μεταξύ των δύο πρώτων σε αριθμό 
ψήφων. Στην επαναληπτική εκλογή εκλέγεται όποιος συ¬ 
γκεντρώνει το 50% +1 των έγκυρων ψηφοδελτίων. 

8. Εάν δεν έχει υποβληθεί υποψηφιότητα για εκλογή 
αναπληρωτή στο ψηφοδέλτιο που εκλέγει τον Διευθυντή, 
τότε αναπληρωτής εκλέγεται ο υποψήφιος αναπληρωτής 
του επόμενου σε σειρά ψήφων ψηφοδελτίου. 

Άρθρο Δέκατο Πέμπτο 
Ανάκληση Διευθυντή Τομέα 

1.0 Διευθυντής του τομέα και ο αναπληρωτής του ανα¬ 
καλούνται με απόφαση της Γ.Σ. του Τομέα, ύστερα από 
πρόταση ανάκλησης που υποβάλλεται στον Πρόεδρο της 
Ε.Ε. της Ιατρικής Υπηρεσίας από το 1/4 το λιγότερο, των 
μελών του τομέα που έχουν δικαίωμα ψήφου. Η πρόταση 
υποβάλλεται γραπτά. Ο Πρόεδρος της Ε. Ε.μέσα σε είκο¬ 
σι (20) ημέρες από την υποβολή της πρότασης ανάκλη¬ 
σης συγκαλεί τη Γ.Σ. του τομέα με μόνο θέμα την πρότα¬ 
ση ανάκλησης. Η Γ Σ. αποφασίζει πάνω στην πρόταση με 
μυστική ψηφοφορία, που διεξάγεται την ίδια μέρα από 
Εφορευτική Επιτροπή, που εκλέγεται σύμφωνα με την 
παράγραφο 2 του προηγούμενου άρθρου. Η Γ.Σ. ψηφίζει 
με ένα «ΝΑΙ» ή «ΟΧΙ» 1 πάνω στην πρόταση. 

2. Για να γίνει δεκτή η πρόταση ανάκλησης απαιτείται να 
συγκεντρώσει τους ψήφους του 60% των μελώντου τομέα 
που έχουν δικαίωμα ψήφου. Εάν η πρόταση γίνει δεκτή ο 
Πρόεδρος της Ε.Ε.της Ιατρικής Υπηρεσίας καλεί Γ.Σ. του 
τομέα για την εκλογή νέου Διευθυντή τομέα, σύμφωνα με 
όσα ορίζονται στο άρθρο «Εκλογή Δ/ντών Τομέων». 

3. Σε περίπτωση που ο Πρόεδρος της Ε. Ε. Υπηρεσίας 
παραλείψει να κινήσει την παραπάνω διαδικασία τα μέλη 
που υπέβαλαν την πρόταση ανάκλησης ζητούν με αίτησή 
τους από τον Πρόεδρο του Δ.Σ. του Νοσοκομείου να κι¬ 
νήσει τις σχετικές διαδικασίες. 

4. Αντικατάσταση του Δ/ντή τομέα γίνεται: 

α) Λόγω παραίτησης από τη θέση ή συνταξιοδότηση. 

β) Λόγω θανάτου. 

γ) Λόγω κατάληψης θέσης Δ/ντή Ιατρικής Υπηρεσίας ή 
εκλογής του ως μέλος Ε.Ε. 

Η αντικατάσταση γίνεται για το υπόλοιπο της θητείας με 
νέα ψηφοφορία από την Γενική Συνέλευση των μελών του 
τομέα με τις διαδικασίες που προβλέπονται για την εκλο¬ 
γή Δ/ντών τομέων του άρθρου (14) της απόφασης αυτής. 
Την Γενική Συνέλευση συγκαλεί ο αναπληρωτής Δ/ντής 
Τομέα και Οε περίπτωση που δεν υπάρχει ο Πρόεδρος του 
Δ.Σ. του Νοσοκομείου. Εάν το χρονικό διάστημα που 
απομένει για να συμπληρωθεί η τριετής θητεία του Δ/ντή 
τομέα είναι μέχρι 6 μήνες ή και λιγότερο, η αντικατάστα¬ 
ση για το υπόλοιπο της θητείας γίνεται από τον αναπλη¬ 
ρωτή του εφόσον υπάρχει. Μέχρι να ολοκληρωθεί η δια¬ 
δικασία αντικατάστασης, τις αρμοδιότητες του Δ/ντή 
Τομέα ασκεί ο αναπληρωτής του και σε περίπτωση που 
δεν υπάρχει, αυτές ασκούνται από τον Πρόεδρο της Επι¬ 
στημονικής Επιτροπής. 

Άρθρο Δέκατο έκτο 
Αρμοδιότητες Δ/ντή τομέα 

Ο Διευθυντής του τομέα έχει τη διοικητική ευθύνη του 
τομέα και ασκεί όλες τις αρμοδιότητες που απορρέουν 
από την θέση αυτή, σύμφωνα με τις κείμενες διατάξεις. 

Ειδικότερα: 

Α. Σε θέματα λειτουργίας των Τρημάτων: 

1. Συντονίζει τα προγράμματα λειτουργίας: 

- των τμημάτων (και Πανεπ. κλινικών) 

- των τακτικών εξωτερικών ιατρείων 

-των ειδικών μονάδων 

- των ειδικών ιατρείων 

- ειδικών εργαστηρίων του τομέα του, 

και τα υποβάλλει για έγκριση στο Δ/ντή Ιατρικής Υπη¬ 
ρεσίας. 

2. Ελέγχει την εφαρμογή των παραπάνω προγραμμά¬ 
των μετά την έγκρισή τους από το Δ.Σ. και εποπτεύει την 
ομαλή διεκπεραίωσή τους. 

3. Είναι υπεύθυνος για την τήρηση των υπηρεσιακών 
φακέλων με τις ετήσιες εκθέσεις αξιολόγησης των Διευ¬ 
θυντών ή γιατρών άλλης βαθμίδας οι οποίοι προΐστανται 
τμημάτων. 

4. Συντονίζει, ελέγχει και εποπτεύει τις δραστηριότητες 
των ειδικών γιατρώντου τομέα τυχόν δεν ανήκουν σε τμή¬ 
μα. 

5. Συντονίζει το πρόγραμμα εφημεριών των τμημάτων 
και ελέγχει την εφαρμογή του μετά την έγκρισή του από 
τον Δ/ντή της Ιατρικής Υπηρεσίας όπου υπάρχει ή από το 
Δ.Σ. όταν δεν υπάρχει. 

6. Στην άσκηση των καθηκόντωντου ως Δ/ντή Τμήματος 
έχει όλες τις σχετικές αρμοδιότητες και υποχρεώσεις. 

7. Συντονίζει σε συνεργασία με τον Δ/ντή της Ιατρικής 
Υπηρεσίας, το πρόγραμμα κανονικών αδειών του προσω¬ 
πικού του τομέα του, σύμφωνα με τις προτάσεις των τμη¬ 
μάτων. 

8. Καταρτίζει τον ετήσιο προγραμματισμό εξοπλισμού 
τωντμημάτων και το πενταετές πρόγραμμα ανάπτυξης του 
τομέα, και τα υποβάλλει στον Δ/ντή Ιατρικής Υπηρεσίας. 

9. Ελέγχει τη σκοπιμότητα των εκτάκτων αγορών υλι¬ 
κών και εξοπλισμού του Τομέα και εισηγείται σχετικά στον 
Δ/ντή Ιατρικής Υπηρεσίας. 

10. Ενημερώνει καθημερινά για την κίνηση των ασθενών 
στον τομέα του, υπογράφοντας το δελτίο κίνησης των 
ασθενών. 

11. Μεριμνά ώστε να υπάρχουν καθημερινώς διαθέσι¬ 
μα κρεβάτια στον τομέα για την αντιμετώπιση εκτάκτων 
περιπτώσεων παρεμβαίνοντας όταν απαιτείται, ρυθμι¬ 
στικά σας εισαγωγές χρονίων ασθενών σε διάφορα τμή¬ 
ματα. 

12. Εποπτεύει όταν απαιτείται (και συντονίζει) την αντι¬ 
μετώπιση ασθενών που το πρόβλημά τους αφορά περισ¬ 
σότερες ειδικότητες. 

13. Ελέγχει τον κατάλογο αναμονής των τακτικών εισα¬ 
γωγών και την τήρηση των κριτηρίων προτεραιότητας. 

14. Μεριμνά για την ισόρροπη κατανομή δραστηριοτή¬ 
των μεταξύ ομοειδών τμημάτων, ώστε να αποφεύγεται η 
υπέρμετρα άνιση ανάπτυξη ορισμένων σε βάρος άλλων. 

15. Επιλαμβάνεται όλων των θεμάτων δυσλειτουργίας 
του τομέα που προκύπτουν και δίνει τις απαραίτητες λύ¬ 
σεις μέσα στα πλαίσια της ιατρικής δεοντολογίας και 
προς το συμφέρον του ασθενούς. 


16. Απαντά στις έγγραφες αναφορές του προσωπικού 
του τομέα του ή τις προωθεί στο Δ/ντή της Ιατρικής Υπη¬ 
ρεσίας αν το κρίνει σκόπιμο. 

17. Συντονίζει το έργο του ιατρικού με το νοσηλευτικό 
και διοικητικό προσωπικό του τομέα σε συνεργασία με 
τους προϊσταμένους των αντιστοίχων υπηρεσιών για θέ¬ 
ματα που υπερβαίνουν τις αρμοδιότητες του Δ/ντή τμή¬ 
ματος. 

18. Συνεργάζεται με τους Δ/ντές των άλλων τομέων για 
το συντονισμό του έργου όλων των τομέων του Νοσοκο¬ 
μείου. 

19. Μετέχει στις Επιτροπές: 

- Διακίνησης ασθενών, 

- Αξιολόγησης. 

20. Μεριμνά για τηγ συγκέντρωση και τήρηση των απαραί¬ 
τητων στατιστικών στοιχείων λειτουργίας των τμημάτων. 

21. Τηρείται ενήμερος για το εύρος ευθυνών κάθε για¬ 
τρού του τομέα, καθώς και για κάθε μεταβολή σ’αυτό, 
φάκελος δε με αντίγραφα των σχετικών αποφάσεων των 
συμβουλίων των τμημάτων τηρείται από τον Δ/ντή του 
τομέα. 

22. Μεριμνά για την εφαρμογή του κανονισμού λει¬ 
τουργίας από το προσωπικό του τομέα. 

23. Συγκαλεί τη Γενική Συνέλευση του τομέα. 

24. Προΐσταται της Γραμματείας του τομέα. 

25. Εισηγείται στο Δ/ντή της Ιατρικής Υπηρεσίας για θέ¬ 
ματα που αφορούν στον τομέα του. Μεταβιβάζει τις απο¬ 
φάσεις του Δ.Σ. προς τους Δ/ντές των τμημάτων, καθώς 
και τις εισηγήσεις των Δ/ντών του προς το Δ.Σ. αρμοδίως. 

26. Συνεργάζεται με τους αντίστοιχους Διευθυντές το¬ 
μέων των Νοσοκομείων που ανήκουν στο ίδιο συγκρότη¬ 
μα και έχουν ιδιαίτερη λειτουργική διασύνδεση για τις 
ανάγκες της διασύνδεσης αυτής. 

27. Σε περίπτωση απουσίας ή κωλύματός του, αντικαθί¬ 
σταται από τον αναπληρωτή του. 

Β. Σε θέματα Εκπαίδευσης: 

α) Συγκεντρώνει τα προγράμματα ανακύκλωσης (Ηοίε- 
ίίοη) και εποπτείας των ειδικευομένων και τα αναλυτικά 
κατά τις ειδικότητες προγράμματα δραστηριοτήτων και 
ελέγχει την εφαρμογή τους. 

β) Συγκεντρώνει και συντονίζει τα προγράμματα μετεκ- 
παιδευτικών μαθημάτων του τομέα και μεριμνά για την 
υλοποίησή τους. 

γ) Μεριμνά για την υλοποίηση των διανοσοκομειακών 
εκπαιδευτικών δραστηριοτήτων των ειδικευομένων. 

δ) Παρακολουθεί και βεβαιώνει την εκπαίδευση και με¬ 
τεκπαίδευση των γιατρών και εισηγείται τη χορήγηση των 
σχετικών πιστοποιητικών. 

ε) Συγκεντρώνει και συντονίζει τα προγράμματα ενδο- 
νοσοκομειακής συνεχούς εκπαίδευσης ειδικευομένων 
και μεριμνά για την υλοποίησή τους. 

στ) Μεριμνά για την υλοποίηση των διανοσοκομειακών 
εκπαιδευτικών προγραμμάτων συνεχούς εκπαίδευσης 
ειδικευμένων. 

ζ) Συντονίζειτο πρόγραμμα αδειών για παρακολούθηση 
συνεδρίων του τομέα του, ελέγχει την υλοποίησή του και 
μεριμνά για την παραπέρα αξιοποίησή τους. 

η) Συντονίζειτο πρόγραμμα εκπαιδευτικών αδειών, που 
προβλέπονται από τον νόμο και εισηγείται σχετικά στον 
Δ/ντή Ιατρικής Υπηρεσίας. 

Γ. Ο Δ/ντής του Τομέα ασκεί και όλες εκείνες τις αρμο¬ 
διότητες που προβλέπονται από τη κείμενη νομοθεσία 
στα πλαίσια των αποφάσεων και οδηγιών του Υπουργείου 

Υγείας και Πρόνοιας και δεν κατονομάζονται με την από¬ 
φαση αυτή. 

Άρθρο Δέκατο έβδομο 
Γ.Σ. τομέα 

1. Η Γενική Συνέλευση (Γ.Σ.) των μελών του τομέα είναι 
υπεύθυνη για τη λειτουργία και ανάπτυξη του τομέα και 
για τη συμμετοχή του στην αντιμετώπιση των προβλημά¬ 
των του Νοσοκομείου. 

2. Η Γ.Σ.Τ. αποτελείται από τους γιατρούς και άλλους 
επιστήμονες του τομέα εκτός των ειδικευομένων. 

3. Η Συνέλευση του τομέα εκλέγει κάθε τρία χρόνια τον 
Δ/ντή του τομέα ανάμεσα από τους Διευθυντές των Τμη¬ 
μάτων, σύμφωνα με όσα ορίζονται με την απόφαση αυτή. 

4. Η Γ.Σ.Τ. συνεδριάζει τακτικά μια φορά κάθε 6 μήνες 
και αποφασίζει για κάθε θέμα που αφορά τη λειτουργία 
του τομέα. Τη Γ.Σ. συγκαλεί ο Διευθυντής του τομέα, που 
κοινοποιεί την απόφαση σύγκλησης μαζί με την ημερήσια 
διάταξη των θεμάτων στα μέλη δέκα (10) τουλάχιστον 
μέρες νωρίτερα. Σε περίπτωση μη σύγκλησης της Γ.Σ. και 
μετά από παρέλευση 2 μηνών από ας προβλεπόμενες 
προθεσμίες τη Γ.Σ.Τ. τη συγκαλεί ο πρόεδρος της Ε.Ε. 

5. Έκτακτη σύγκληση της Γ.Σ.Τ. γίνεται, μόνο για ανα- 
κατάσταση εκπροσώπων ή και εκλογή αιρετών μελών για 
την επιτροπή αξιολόγησης και όταν υποβάλλεται πρόταση 
ανάκλησης του Δ/ντή. Η απόφαση για την σύγκληση έκτα¬ 
κτης Γ.Σ.Τ. μαζί με το θέμα ανακοινώνεται στα μέλη πέντε 
(5) τουλάχιστον μέρες πριν από την ημέρα σύγκλησης. 


6. Σας συνεδριάσεις της Γ.Σ.Τ. προΐσταται ο Διευθυ¬ 
ντής του τομέα και σε απουσία του ο αναπληρωτής του. 
Χρέη Γραμματέα εκτελεί ο επικεφαλής της γραμματείας 
του τομέα. 

Άρθρο Δέκατο Όγδοο 

1. Όπου δεν συγκροτείται Ε.Ε. λόγω αδυναμίας συμμε¬ 
τοχής υποψηφίων στη διαδικασία των εκλογών για ανά¬ 
δειξη εκπροσώπων στην Ε. Ε. ή λόγω μειωμένου αριθμού 
υπηρετούντων γιατρών οι αρμοδιότητες ασκούνται απευ¬ 
θείας από τον Δ/ντή της Ιατρικής Υπηρεσίας του Νοσοκο¬ 
μείου. 

2. Όπου ο Διευθυντής τομέα και ο αναπληρωτής του 
παραλείπουν την άσκηση των αρμοδιοτήτων τους, οι 
αρμοδιότητες αυτές ασκούνται από τον Διευθυντή της 
Ιατρικής Υπηρεσίας. 

3. Η διαδικασία εκλογής των μελών της Ε.Ε., των Διευ¬ 
θυντών τομέων και του Δ/ντή Ιατρικής Υπηρεσίας κινεί¬ 
ται δύο τουλάχιστον μήνες πριν από τη λήξη της θητείας 
του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1999 

ΟΥΠΟΥΡΓΟΣ 

Λ.ΠΑΠΑΔΗΜΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



